ПРОТОКОЛ № 09 от 14.03.2021 г.

 Днес, 14.03.2021 г. в гр. Пловдив 4002, пл. „Никола Мушанов“ № 1, ет.3, зала 300А се проведе заседание на Районна избирателна комисия седемнадесети район – Пловдивски (РИК 17). Заседанието се откри в 18:00 часа от Председателя на комисията Дарина Тодорова. Присъстват 19 членове на РИК 17, комисията има кворум за провеждане на заседанието.

Заседанието се проведе при следния дневен ред:

|  |  |  |
| --- | --- | --- |
| ***№*** | ***Материали за заседанието*** | ***Член на РИК******Докладчик*** |
|  | Одобряване на образец и тираж на бюлетина от Районна избирателна комисия Седемнадесети изборен район – Пловдивски при произвеждане на изборите за народни представители на 04 април 2021 год. | Дарина Тодорова |
| 2. | Жалба от Костадин Дамянов, в качеството му на упълномощен представител на Политическа партия „КОНСЕРВАТИВНО ОБЕДИНЕНИЕ НА ДЕСНИЦАТА“ /КОД/, с вх. № 5/11.03.2021 год., ведно с допълнение към Жалба с регистрационен номер 5/11.03.20201 год. от 12.03.2021 год. | Енчо Захариев |
| 3. | Разни. | Дарина Тодорова |

След проведените обсъждания и разисквания и поради липса на постъпили предложения за допълнение и/или изменение на проекта за дневен ред, същият беше подложен на гласуване:

|  |  |  |
| --- | --- | --- |
| ***№*** | ***Членове на РИК*** | ***Гласуване*** |
| 1. | Дарина Цвяткова Тодорова | ЗА |
| 2. | Енчо Асенов Захариев | ЗА |
| 3. | Стефан Живков Паров | ЗА |
| 4. | Ферад Есад Мурад | ЗА |
| 5. | Росица Ангелова Гавазова | ЗА |
| 6. | Стелияна Димитрова Немцова | ЗА |
| 7. | Николай Руменов Кючуков | ЗА |
| 8. | Янко Христов Радунчев | ЗА |
| 9. | Мартин Янков Кадиев | ЗА |
| 10. | Андриана Христова Генчева | ЗА |
| 11. | Никола Атанасов Коцелов | ЗА |
| 12. | Иван Милков Кърчев | ЗА |
| 13. | Ваня Костадинова Костадинова | ЗА |
| 14. | Радостин Любомиров Семерджиев | ЗА |
| 15. | Добромир Димитров Алексов | ЗА |
| 16. | Семиха Юсеин Яшар | ЗА |
| 17. | Никола Панайотов Панайотов | ЗА |
| 18. | Кристиан Димитров Гьошев | ЗА |
| 19. | Мария Атанасова Пейчева | ЗА |

**Гласували:**

ЗА – 19 гласа

ПРОТИВ – 0 гласа

ОСОБЕНО МНЕНИЕ – 0 членове

Дневният ред се прие с единодушие от присъстващите членове на Районна избирателна комисия Седемнадесети район Пловдивски.

**По т. 1 от дневния ред:**

 Дарина Тодорова – председател на комисията докладва Проект на решение

**РЕШЕНИЕ**
№ 129-НС
Пловдив област, 14.03.2021 г.

**ОТНОСНО:** Одобряване на образец и тираж на бюлетина от Районна избирателна комисия Седемнадесети изборен район – Пловдивски при произвеждане на изборите за народни представители на 04 април 2021 год.

На основание чл. 72, ал. 1, т. 1, т. 18 и т. 29, чл. 209, ал. 1, изр. второ от Изборния кодекс, във връзка с Наредбата за условията и реда за отпечатване и контрол върху ценни книжа, във връзка с чл. 209, ал. 3. от Изборния кодекс и в изпълнение на Решение № 2134-НС/25.02.2021 г. и Писмо № НС-15-147/12.03.2021 г. на Централна избирателна комисия, Районна избирателна комисия Седемнадесети изборен район – Пловдивски

**Р Е Ш И:**

**1.** ОДОБРЯВА графичния файл с предпечат на хартиена бюлетина за Седемнадесети изборен район – Пловдивски за произвеждане на изборите за народни представители на 04 април 2021г.

**2.** Образецът на бюлетината, съдържащ имената и подписите на присъстващите членове на Районна избирателна комисия Седемнадесети изборен район – Пловдивски, да се приложи към Протокол № 09 от 14.03.2021 г. от заседанието,  като неразделна част.

**3.** ОТХВЪРЛЯ предложения тираж от 295 000 бр. (*двеста деветдесет и пет хиляди*), посочен в електронната система.

**4.** УТВЪРЖДАВА тираж – 322 900 бр. *(триста двадесет и две хиляди и деветстотин)*за отпечатване на бюлетини за произвеждане на изборите за народни представители на 04 април 2021 г. в Седемнадесети изборен район – Пловдивски, изчислен съгласно чл. 209, ал. 3 от Изборния кодекс.

Настоящото решение може да бъде оспорвано пред Централната избирателна комисия в срок до три дни от обявяването му.

Настоящото решение може да бъде оспорвано пред Централната избирателна комисия в срок до три дни от обявяването му.

След проведените обсъждания и разисквания и поради липса на постъпили предложения за допълнение и/или изменение на предложения проект за решение, същият бе подложен на гласуване:

|  |  |  |
| --- | --- | --- |
| ***№*** | ***Членове на РИК*** | ***Гласуване*** |
| 1. | Дарина Цвяткова Тодорова | ЗА |
| 2. | Енчо Асенов Захариев | ЗА |
| 3. | Стефан Живков Паров | ЗА |
| 4. | Ферад Есад Мурад | ЗА |
| 5. | Росица Ангелова Гавазова | ЗА |
| 6. | Стелияна Димитрова Немцова | ЗА |
| 7. | Николай Руменов Кючуков | ЗА |
| 8. | Янко Христов Радунчев | ЗА |
| 9. | Мартин Янков Кадиев | ЗА |
| 10. | Андриана Христова Генчева | ЗА |
| 11. | Никола Атанасов Коцелов | ЗА |
| 12. | Иван Милков Кърчев | ЗА |
| 13. | Ваня Костадинова Костадинова | ЗА |
| 14. | Радостин Любомиров Семерджиев | ЗА |
| 15. | Добромир Димитров Алексов | ЗА |
| 16. | Семиха Юсеин Яшар | ЗА |
| 17. | Никола Панайотов Панайотов | ЗА |
| 18. | Кристиан Димитров Гьошев | ЗА |
| 19. | Мария Атанасова Пейчева | ЗА |

**Гласували:**

ЗА – 19 гласа

ПРОТИВ – 0 гласа

ОСОБЕНО МНЕНИЕ – 0 членове

**По т. 2 от дневния ред:**

Енчо Захариев – заместник-председател на комисията докладва Проект на решение

**РЕШЕНИЕ**
№ 130-НС
Пловдив област, 14.03.2021 г.

ОТНОСНО: жалба от Костадин Дамянов, в качеството му на упълномощен представител на Политическа партия „КОНСЕРВАТИВНО ОБЕДИНЕНИЕ НА ДЕСНИЦАТА“ /КОД/, с вх. № 5/11.03.2021 г., ведно с допълнение към жалбата от 12.03.2021 г.

В Районната избирателна комисия Седемнадесети изборен район – Пловдивски (РИК 17) е получена жалба от Костадин Николов Дамянов, в качеството му на упълномощен представител на Политическа партия „КОНСЕРВАТИВНО ОБЕДИНЕНИЕ НА ДЕСНИЦАТА“ /КОД/ (вх. № 5/11.03.2021 г., 10:50 ч.), с която се иска „…*комисията да се произнесе с решение извършени ли са нарушения на изборното законодателство от г-жа Дани Стефанова Каназирева, водач на листата на коалиция ГЕРБ-СДС, регистрирана с решение № 91-НС/01.03.2021 г. на РИК 17*“. На 12.03.2021 г. в 14:34 ч. е подадено допълнение към жалба с вх. № 5/11.03.2021 год. *„относно допълнителни доказателства за нарушаване на изборното законодателство и Решение № 1999-НС/09.02.2021 г. на ЦИК при провеждане на изборите за народно събрание на 04 април 2021 г. от Дани Стефанова Каназирева – водач на листата на коалиция ГЕРБ-СДС в МИР 17, както и възползване от служебно положение за осъществяване на допълнително нерегламентирано отразяване на регистриран кандидат за народен представител в качеството му на областен управител в отпуск“.*

Към жалбите са приложени и следните доказателствени материали: Заповед № РД-20-160/28.10.2020 г. на Областен управител на област Пловдив; Решение № 1999-НС/09.02.2021 г. на ЦИК; Поздрав по случай Трети март; Статия по случай тържествата на Трети март; Имейл от пресцентъра на Областния управител; Решение № РД-20-33/09.03.2021 г. на Областен кризисен щаб; Видео с изявления на Дани Каназирева; Статус от личната страница във Фейсбук, публикуван на 10.03.2021 г.; Позиция на Дани Каназирева от 02.03.2021 г., изразена във Фейсбук; Статия от 02.03.2021 г.; Имейл до медии от 02.03.2021 г.; Имейл до медии от 03.03.2021 г.; Статия в „24 часа“; Статия от посещение в гр. Стамболийски; Публично видео представено на технически носител от пресконференцията на 11.03.2021 г. на Областен кризисен щаб; Статия и запис от участие в предаването „Лице в лице“ на 11.03.2021 г. и Решение № РД-20-36/11.03.2021 г. на Областен кризисен щаб.

 След запознаване с първоначалната Жалба, със свое Решение № 128–НС/11.03.2021 г. Районна избирателна комисия Седемнадесети изборен район – Пловдивски е изискала от Областна администрация Пловдив допълнителна информация.

С писмо с вх. № 172/12.03.2021 г., от Областна администрация Пловдив са постъпили заверени копия на следните документи:

- Заявление за отпуск от Дани Стефанова Каназирева от дата 04.03.2021 г.;

- Заповед за платен отпуск № 0-408/04.03.2021 г. на Главен секретар на Министерски съвет на Република България;

- Заповед № РД-20-31/04.03.2021 г. на областен управител Дани Стефанова Каназирева, с която за времето от 04.03.2021 г. до обявяване на окончателните резултати от изборите за народни представители, насрочени за 04 април 2021 г. са определени лица, които да изпълняват функции на областен управител;

- Решение № РД-20-33/09.03.2021 г. на Областен кризисен щаб, подписано от Евелина Апостолова, в качеството й на областен управител, съгласно заповед № РД-20-31/04.03.2021 г.;

- Протокол № 27/09.03.2021 г. от неприсъствено заседание на Областния кризисен щаб, подписано от Евелина Апостолова, в качеството й на областен управител, съгласно заповед № РД-20-31/04.03.2021 г.;

- Решение № РД-20-36/11.03.2021 г. на Областния кризисен щаб, подписано от Евелина Апостолова в качеството й на областен управител, съгласно заповед № РД-20-31/04.03.2021 г.;

- Проект на Протокол № 28 от заседание на Областния кризисен щаб, проведено на 11.03.2021 г. от 10:00 часа - неподписан;

С оглед на изложеното по-горе, подадената Жалба, ведно с допълнението към нея е допустима, като подадена от лице с наличие на правен интерес, но разгледана по същество е неоснователна по следните съображения:

 С Решение № 91-НС/01.03.2021 г. на Районна избирателна комисия Седемнадесети изборен район – Пловдивски е регистрирана и обявена кандидатска листа за народни представители предложена от коалиция ГЕРБ-СДС с водач Дани Стефанова Каназирева. Решение № 91-НС/01.03.2021 г. е обявено на 01.03.2021 г. в 16:09 ч. и съгласно Изборния кодекс, същото подлежи на оспорване в тридневен срок от обявяването му пред ЦИК. В срока за оспорване на решението не е постъпила жалба, същото е в сила след като е изтекъл тридневния срок от обявяването му.

Съгласно чл. 161, ал.1 от Изборния кодекс: *„Кандидат, който е държавен или местен орган или заема служба в администрацията на държавен или местен орган, с изключение на кандидат за общински съветник, задължително ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите.“*

Според чл. 161, ал. 5 от Изборния кодекс: *„Разпоредбите на ал. 1 не се прилагат за министър-председателя, заместник министър-председателите, министрите, народните представители, президента и вицепрезидента на републиката. Техните пълномощия продължават и след регистрацията им като кандидати.“* т.е. г-жа Каназирева не попада в кръга на лицата по ал. 5 и като Областен управител на област Пловдив е задължена от влизане в сила на Решението за регистрираната кандидатска листа до обявяване на резултатите от изборите да бъде в отпуск.

Видно от представената Заповед за платен отпуск № 0-408/04.03.2021 г. на Главен секретар на Министерски съвет на Република България, Дани Стефанова Каназирева е в платен годишен отпуск в размер на 23 дни, считано от 04.03.2021 г. до 05.04.2021 г., включително, следователно следва да се приеме, че няма нарушение на чл. 161, ал. 1 от Изборния кодекс.

Съгласно допълнението към Жалбата от 12.03.2021 г.се твърдизаизвършено нарушение на изборното законодателство, изразяващо се в:„*Възползване от служебно положение за осъществяване на допълнително нерегламентирано отразяване на регистриран кандидат за народен представител в качеството му на областен управител в отпуск“.* Районна избирателна комисия Седемнадесети изборен район - Пловдивски след анализиране на представените доказателства, подробно изброени по–горе, съгласно предоставените писмени материали от Областна администрация Пловдив установи, че в посочените сигнали, касаещи периода от 02 до 04 март 2021 г. няма извършено нарушение на чл. 161, ал. 1 от Изборния кодекс, тъй като Дани Каназирева все още притежава качеството на Областен управител и Решението за регистрация на кандидатската листа не е влязло в законна сила. За периода от 05 до 12 март 2021 г. следва да се приеме, че не са налице данни за извършено нарушение на чл. 161, ал. 1 от Изборния кодекс по следните причини: от представените доказателства за срещи с избиратели г-жа Каназирева участва в качеството й на кандидат за народен представител; участието й в предаването „Лице в лице“ по БТВ, което е под надслов „Новият парламент“ - Дани Каназирева, водачът на листата на ГЕРБ–СДС в Пловдив за решението си да стане депутат.“ е в качеството й на кандидат за народен представител, а не на Областен управител на област Пловдив.

От посочените видеоматериали не е възможно да се направи категоричен извод за датата на тяхното заснемане, може само служебно да се установи времето на тяхното излъчване в съответното електронно издание. Районна избирателна комисия Седемнадесети изборен район – Пловдивски не споделя доводите на жалбоподателя, че в публичните изяви на Дани Стефанова Каназирева да са налице данни за възползване от служебното й положение на областен управител в отпуск за осъществяване на допълнително нерегламентирано отразяване на регистриран кандидат за народен представител. В Изборния кодекс не се съдържа изрична разпоредба, която да изисква едно лице в качеството му действащ областен управител в отпуск и кандидат за народен представител да преустанови своя публичен живот, да ограничава изказванията му или посещенията на публични мероприятия, различни от предизборни такива.

Предвид изложеното и на основание чл. 72, ал. 1, т. 20, във връзка с чл. 496, ал. 1 от Изборния кодекс, Районна избирателна комисия Седемнадесети изборен район – Пловдивски

**Р Е Ш И:**

**ОТХВЪРЛЯ** жалба с вх. № 5/11.03.2021 г., ведно с допълнение към нея с вх. № 5/11.03.2021 г. от 12.03.2021 г. от Костадин Дамянов, в качеството му на упълномощен представител на Политическа партия „КОНСЕРВАТИВНО ОБЕДИНЕНИЕ НА ДЕСНИЦАТА“ /КОД/, поради липса на извършено изборно нарушение на чл. 161, ал. 1 от Изборния кодекс от Дани Стефанова Каназирева.

 С оглед на наличието на трудовоправни отношения между Дани Стефанова Каназирева в качеството й на Областен управител на област Пловдив и Министерски съвет на Република България следва настоящето решение да бъде препратено по компетентност на Министерски съвет, с оглед наличните данни за извършване на дисциплинарни нарушения по смисъла на Кодекса на труда.

Настоящото решение може да бъде оспорено пред Централната избирателна комисия в срок до три дни от обявяването му.

След проведените обсъждания и разисквания и поради липса на постъпили предложения за допълнение и/или изменение на предложения проект за решение, същият бе подложен на гласуване:

|  |  |  |
| --- | --- | --- |
| ***№*** | ***Членове на РИК*** | ***Гласуване*** |
| 1. | Дарина Цвяткова Тодорова | ЗА |
| 2. | Енчо Асенов Захариев | ПРОТИВ |
| 3. | Стефан Живков Паров | ЗА |
| 4. | Ферад Есад Мурад | ЗА |
| 5. | Росица Ангелова Гавазова | ЗА |
| 6. | Стелияна Димитрова Немцова | ЗА |
| 7. | Николай Руменов Кючуков | ЗА |
| 8. | Янко Христов Радунчев | ЗА |
| 9. | Мартин Янков Кадиев | ЗА |
| 10. | Андриана Христова Генчева | ЗА |
| 11. | Никола Атанасов Коцелов | ПРОТИВ |
| 12. | Иван Милков Кърчев | ПРОТИВ |
| 13. | Ваня Костадинова Костадинова | ПРОТИВ |
| 14. | Радостин Любомиров Семерджиев | ЗА |
| 15. | Добромир Димитров Алексов | ЗА |
| 16. | Семиха Юсеин Яшар | ЗА |
| 17. | Никола Панайотов Панайотов | ЗА |
| 18. | Кристиан Димитров Гьошев | ЗА |
| 19. | Мария Атанасова Пейчева | ПРОТИВ |

**Гласували:**

ЗА – 14 гласа

ПРОТИВ – 5 гласа

ОСОБЕНО МНЕНИЕ – 0 членове

**По т. 3 от дневния ред:** се обсъдиха технически и организационни въпроси, свързани с работата на комисията.

**Образецът на бюлетина** за произвеждане на изборите за народни представители на 04 април 2021 г. , съдържащ имената и подписите на присъстващите членове на Районна избирателна комисия Седемнадесети изборен район – Пловдивски е неразделна част от настоящия Протокол № …………........ 2021 г.

Поради изчерпване на дневния ред заседанието бе закрито от Председателя на комисията в ………………. ч.

*\*****Присъствен списък от ……………..2021 г.*** *е неразделна част от настоящия Протокол.*

ПРЕДСЕДАТЕЛ: /П/

Дарина Тодорова

СЕКРЕТАР:/П/ ПРОТОКОЛЧИК: /П/

Ферад Мурад Петър Воденчев